CELEX: 62010TN0181
Language: lt
Date: 2010-04-23 00:00:00
Title: Byla T-181/10: 2010 m. balandžio 23 d. pareikštas ieškinys byloje Reagens prieš Komisiją

3.7.2010   
            
            
               LT
            
            
               Europos Sąjungos oficialusis leidinys
            
            
               C 179/42
            
         2010 m. balandžio 23 d. pareikštas ieškinys byloje Reagens prieš Komisiją
   
   (Byla T-181/10)
   2010/C 179/74
   Proceso kalba: anglų
   
      Šalys
   
   
      Ieškovė: Reagens SpA (San Giorgio di Piano, Italija), atstovaujama solisitoriaus B. O'Connor ir advokatų L. Toffoletti, D. Gullo ir E. De Giorni
   
      Atsakovė: Europos Komisija
   
      Ieškovės reikalavimai
   
   
               —
            
            
               panaikinti 2010 m. vasario 23 d. Komisijos sprendimą, priimtą dėl pakartotinės paraiškos leisti susipažinti su dokumentais GESTDEM 2009/5145 (SG.E.3/HP/cr-Ares (2010)95823);
            
         
               —
            
            
               nurodyti Komisijai leisti susipažinti su ginčijamo sprendimo 3 puslapyje išvardytais dokumentais (su neįslaptinta versija); ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniu ieškovė, vadovaudamasi SESV 263 straipsniu, prašo panaikinti pagal Reglamento (EB) Nr. 1049/2001 (1) procedūrą pateiktą 2010 m. vasario 23 d. Komisijos sprendimą, priimtą dėl pakartotinės paraiškos leisti susipažinti su dokumentais GESTDEM 2009/5145 (SG.E.3/HP/cr-Ares (2010)95823). Sprendimas susijęs su prašymu leisti susipažinti su dokumentais, susijusiais su prašymais atleisti nuo pagal EB 81 straipsnį ir EEE 53 straipsnį skirtų baudų mokėjimo (Byla COMP/38589 — Karščio stabilizatoriai).
   Savo teiginiams pagrįsti ieškovė nurodo toliau pateiktus pagrindus.
   Komisija padarė teisės klaidą, nes plačiai taikė Reglamento Nr. 1049/2001 4 straipsnyje numatytas išimtis.
   Be to, remdamasi įmonių komercinių interesų gynyba ir tyrimo tikslų apsauga atmetusi paraišką leisti susipažinti su dokumentais Komisija padarė akivaizdžią teisės klaidą.
   Be to, atmetusi paraišką leisti iš dalies susipažinti su dokumentais, Komisija pažeidė ieškovės teisę pagal Reglamentą Nr. 1049/2001 susipažinti su neįslaptinta dokumentų versija.
   Galiausiai atmesdama prašymą leisti susipažinti su informacija, reikalinga nustatyti, kaip Komisija taiko Baudų apskaičiavimo gairių (2) 35 straipsnį, Komisija pažeidė gero administravimo, teisėtų lūkesčių principus bei principą, pagal kurį administracija turi veikti teisėtai.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   
      (2)  Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairės (OL C 210, p. 2).